CELEX: 62007TA0462
Language: hr
Date: 2013-09-16 00:00:00
Title: Predmet T-462/07: Presuda Općeg suda od 16. rujna 2013. — Galp Energía España i dr. protiv Komisije ( „Tržišno natjecanje — Zabranjeni sporazumi — Španjolsko tržište asfaltnog bitumena — Odluka kojom je utvrđena povreda članka 81. UEZ-a — Godišnji sporazumi o podjeli tržišta i usklađivanju cijena — Dokaz o sudjelovanju u zabranjenom sporazumu — Izračun iznosa novčane kazne” )

16.11.2013   
            
            
               HR
            
            
               Službeni list Europske unije
            
            
               C 336/12
            
         Presuda Općeg suda od 16. rujna 2013. — Galp Energía España i dr. protiv Komisije
   (Predmet T-462/07) (1)
   
   (Tržišno natjecanje - Zabranjeni sporazumi - Španjolsko tržište asfaltnog bitumena - Odluka kojom je utvrđena povreda članka 81. UEZ-a - Godišnji sporazumi o podjeli tržišta i usklađivanju cijena - Dokaz o sudjelovanju u zabranjenom sporazumu - Izračun iznosa novčane kazne)
   2013/C 336/25
   Jezik postupka: engleski
   
      Stranke
   
   
      Tužitelji: Galp Energia España, SA (Alcobendas, Španjolska); Petróleos de Portugal (Petrogal), SA (Lisabon, Portugal) i Galp Energia, SGPS, SA (Lisabon) (zastupnici: M. Slotboom i G. Gentil Anastácio, odvjetnici)
   
      Tuženik: Europska komisija (zastupnici: F. Castillo de la Torre, agent, uz asistenciju J. Rivasa Andrésa, odvjetnika, i M. Heenana Bróna, solicitor, a zatim J. Rivasa Andrésa)
   
      Predmet
   
   Ponajprije, zahtjev da se u cijelosti ili djelomično poništi Odluka Komisije C(2007) 4441 final od 3. listopada 2007. o postupku primjene članka 81. (UEZ-a) [predmet COMP/38.710 — Bitumen (Španjolska)] i, podredno, da se smanje novčane kazne izrečene tužiteljima.
   
      Izreka
   
   
               1.
            
            
               Poništava se članak 1. Odluke Komisije C(2007) 4441 final od 3. listopada 2007. o postupku primjene članka 81. (UEZ-a) (predmet COMP/38.710 — Bitumen Španjolska), u dijelu u kojem je utvrđena umiješanost Galp Energíe España, SA, Petróleosa de Portugal (Petrogal), SA, i Galp Energie, SGPS, SA, u niz sporazuma i praksi dogovorenih na španjolskom tržištu bitumena, u mjeri u kojoj ti sporazumi i prakse obuhvaćaju, s jedne strane, sustav nadzora nad provedbom sporazumâ o podjeli tržišta i korisnika i, s druge strane, mehanizam izravnanja namijenjen uklanjanju odstupanja nastalih u odnosu na te sporazume.
            
         
               2.
            
            
               Poništava se članak 3. Odluke C(2007) 4441 final u dijelu u kojem se Galp Energía España, Petróleos de Portugal (Petrogal) i Galp Energia, SGPS obvezuju prestati s povredom kako je utvrđena u članku 1. navedene odluke i suzdržati se od ponavljanja neke od radnji ili ponašanja koji su navedeni u tom članku ili imaju sličan predmet odnosno učinak, u mjeri u kojoj ta povreda obuhvaća, s jedne strane, sustav nadzora nad provedbom sporazumâ o podjeli tržišta i korisnika i, s druge strane, mehanizam izravnanja namijenjen uklanjanju odstupanja nastalih u odnosu na te sporazume.
            
         
               3.
            
            
               Novčana kazna koja je u članku 2. Odluke C(2007) 4441 final izrečena Galp Energíi España i Petróleosu de Portugal (Petrogal) utvrđuje u iznosu od 8 277 500 eura, dok se novčana kazna koja je u članku 2. Odluke C(2007) 4441 izrečena Galp Energii, SGPS utvrđuje u iznosu od 6 149 000 eura.
            
         
               4.
            
            
               U preostalom dijelu tužbenog zahtjeva tužba se odbija.
            
         
               5.
            
            
               Svaka će stranka snositi vlastite troškove.
            
         
      (1)  SL C 51, 23.2.2008.